KER-ekzamenoj dum kvin sinsekvaj semajnfinoj
#000000
Ĉi-jare la unua kaj plej grava aranĝo de la Esperanto-ekzamenoj, organizitaj de UEA kaj hungaria lingvoekzamena centro laŭ la Komuna Eŭropa Referenckadro (KER), okazis la 10an kaj la 17an de junio. Kadre de la Tutmonda Ekzamentago 117 personoj ekzameniĝis en 18 lokoj de 14 landoj, sur tri kontinentoj. La paralelaj ekzamenoj estis aranĝitaj en tri blokoj. La unua por la urboj en la eŭropaj landoj: Londono, Parizo, Saint-Brieuc kaj Chamount (Francio), Leipzig (Germanio), Zaragoza (Hispanio), Hago, Moskvo, Subotica (Serbio), Malmö (Svedio), La Chaux-de-Fonds (Svislando), kaj por du urboj de Ĉinio. La saman tagon, je kelkaj horoj pli malfrue, paralelaj ekzamenoj okazis en San-Francisko (Usono), Bogoto (Kolombio) kaj en Maceio kaj Kuritibo (Brazilo). En la tria bloko la 17an de junio en Tokio estis KER-sesio. Informojn pri la 6a Tutmonda Ekzameno vi trovos ĉe 
#000001
Danke al la tekniko la ekzamenojn eblas plenumi ne nur skribe. La parolajn partojn oni aranĝis per skajpo, kunligante la kandidatojn en la ekzamenloko kaj du ekzamenantojn aliloke. Tiel ni okazigis sesion la 24an de junio ankaŭ dum la hispana landa kongreso en Teruel. Tie parte la kandidatoj de Zaragoza, parte novaj trapasis la parolajn partojn.
#000003
Por festi la jubileon, Katalin Kováts, organizanto de la KER-ekzamenoj, persone repagos la ekzamenkotizon de tiu kandidato, kies atestilo havos la numeron 2000.
#000007
La KER-ekzamenojn kunordigas la Ekzamena Komisiono de UEA, en la praktiko organizas ilin Katalin Kováts, helpata de la teknika fono de la retejo edukado.net. Kompreneble la tuta laboro ne povus okazi sen ŝiaj rektaj kunekzamenantaj kolegoj, nek sen la plurdekoj da lokaj organizantoj kaj helpantoj. Dankon al ĉiuj pro la kontribuoj kaj sukcesan ekzameniĝon al la kandidatoj de la someraj sesioj.
#000008